Narmerova paleta
<s>Narmerova paleta poznata i kao Narmerova pobjednička paleta i Velika paleta Hierakonpolisa, je ceremonijalni bareljef iz Antičkog Egipta visok 64 cm u formi štita.</s>

<s>Na njoj je prikazan faraon iz Prve dinastije - Narmer, kako pobjeđuje svoje neprijatelje i ujedinjuje Gornji i Donji Egipat.</s>

<s>Karakteristike</s>

<s>Tu ploču od glinenog škriljavca iskopao je u Hierakonpolisu 1898., - britanski arheolog Quibell.</s><s>Narmerovo ime isklesano je hijeroglifima u sereku na vrhu palete.</s><s>To su jedni od najstarijih hijeroglifa pronađenih u Egiptu, datirani između -3200. pne. - 3000. pne.</s>

<s>Paleta je isklesana iz jednog komada, koji se obično koristio za ceremonijalne ploče u Ranog dinastičkog perioda Egipta.</s><s>Činjenica da je paleta isklesana na obe strane znači da je stvorena za ceremonijalnu, a ne za praktičnu svrhu.</s><s>Palete rađene za svakodnevnu upotrebu ukrašavale su samo sa jedne strane.</s><s>Narmerova paleta vrlo je minuciozno isklesana da ispričala priču o pobjedi faraona Narmera, i blagoslovu bogova ujedinjenju Egipta.</s>

<s>Opis</s>

<s>Na prvoj strani je prikazan Narmer u trijumfalnoj procesiji kako nosi Hedžet (bijelu krunu Gornjeg) i Dešret (crvenu krunu Donjeg Egipta) što znači 
da je zauzeo Donji Egipat.</s><s>Ispod te scene je najveći reljef na paleti; scena u kojoj dvojica muškaraca stežu zmijolike vratove nepoznatih zvijeri.</s><s>Za njih se misli da predstavljaju Gornji i Donji Egipat, ali ne postoji ništa na tom reljefu što bi opravdalo to tumačenje.</s><s>Na dnu palete prikazan je faraon kao bik koji rogovima probija bedeme grada i kopitima gazi neprijatelja.</s>

<s>Na drugoj (stražnjoj) strani palete je velika scena sa Narmerom koji se buzdovanom sprema ubiti neprijatelja, kog drži za kosu.</s><s>Ispod njegovih stopala su još dva čovjeka, koji su ili mrtvi ili pokušavaju pobjeći od njegova gnjeva.</s><s>Ćelavi sluga stoji iza faraona i drži njegove sandale, u desnom gornjem uglu je bog Horus koji promatra svoju pobjedu i dovodi Narmeru nove zarobljenike.</s>

<s>Narmerova paleta se čuva u Egipatskom muzeju u Kairu.</s>

<s>Pozadina</s>

<s>U ranim danima egiptologije čvrsto se vjerovalo da je faraon koji je ujedinio zemlju oružjem - Menes, iz Ranog dinastičkog perioda Egipta.</s><s>Jer se čvrsto vjerovalo historičaru Manethonu iz 3. vijeka pne. i njegovoj kronologiji (koja je izgubljena) ali je citirana u djelima starijih autora.</s><s>Po Manethonu Menesov prethodnik bio je faraon po imenu Narmer, koji je želio ujediniti zemlje mirnim putem.</s><s>Menes je bio povezan i sa nasljednikom Hor-Ahom, kom su također pripisivane zasluge za ujedinjenje Egipta.</s>

<s>No vremenom kako je otkrivano sve više artefakata i hramova, taj se pogled promijenio, pa je tvrdnju o Menesu kao prvom faraonu Prve dinastije postalo sve teže održavati jer nije pronađen ni jedan arheološki dokaz o tom faraonu.</s>

<s>Enigmu je rješio egiptolog Flinders Petrie koji je prvi povezao Menesa sa Narmerom i ustvrdio da se radi o jednom te istom vladaru, jer je - Menes je po Petriu bila počasna titula dakle i Narmer i  Hor-Aha bili su Menesi jer su bili faraoni.</s>

<s>Dakle Narmer je bio prvi faraon Prve dinastije i Narmerova paleta je najvjerojatnije napravljena za proslavu njegovih pobjeda nad Donjim Egiptom.</s><s>Današnji egiptolozi sumnjaju da je ujedinjenje Egipta bilo djelo jednog faraona, već misle da je to bio puno duži proces, jer su u Donjem Egiptu stalno izbijale pobune, koje su faraoni Gornjeg Egipta stalno morali vojskom gušiti, pa je možda i Narmerova paleta samo jedna od takvih kampanja.</s>

<s>Izvori</s>

<s>Vanjske veze</s>

<s>Narmer Palette</s>

<s>Drevni Egipat</s>

